### NN 84/2025 (28.5.2025.), Odluka o visini naknade za razvoj za razdoblje 2025. – 2028. godine trgovačkog društva Vodovod Brač d.o.o.

VODOVOD BRAČ d.o.o.

1126

Na temelju članka 52. Zakona o financiranju vodnoga gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17 i 66/19), članka 23. stavka 1. točke 4. Zakona o vodnim uslugama (»Narodne novine« broj 66/19) i članka 17. Društvenog ugovora o osnivanju društva s ograničenom odgovornošću od 1. kolovoza 2023. Skupština isporučitelja vodnih usluga Vodovod Brač d.o.o. na nastavku svoje prve sjednice I-2025 održane 20. svibnja 2025. većinom glasova u skladu s člankom 24. stavkom 2. Zakona o vodnim uslugama donijela je

ODLUKU

O VISINI NAKNADE ZA RAZVOJ ZA RAZDOBLJE 2025. – 2028. GODINE

I.

Na području pružanja usluge isporučitelja vodne usluge koje čine Grad Supetar, Općina Bol, Općina Milna, Općina Nerežišća, Općina Postira, Općina Pučišća, Općina Selca i Općina Sutivan naplaćuje se naknada za razvoj.

II.

Obveznici plaćanja naknade za razvoj su korisnici vodne usluge javne vodoopskrbe, uz koju se obračunava naknada za razvoj.

III.

Osnovica naknade za razvoj je kubični metar (m3) isporučene vodne usluge javne vodoopskrbe.

IV.

Naknada za razvoj uvodi se u zajedničkom i posebnom dijelu.

V.

Zajednički dio naknade za razvoj uvodi se u visini od 0,11 €/m3.

VI.

Posebni dio naknade za razvoj uvodi se za područje svake zasebne jedinice lokalne samouprave, u visini kako slijedi:

|  |  |  |  |
| --- | --- | --- | --- |
|  | JEDINICA LOKALNE SAMOUPRAVE | KATEGORIJA  OBVEZNIKA | TARIFA NAKNADE ZA RAZVOJ €/m3 |
| 1. | Grad Supetar | Kućanstva, poslovni korisnici i korisnici poljoprivrednih priključaka | 0,27 |
| 2. | Općina Bol | Kućanstva, poslovni korisnici i korisnici poljoprivrednih priključaka | 0,33 |
| 3. | Općina Milna | Kućanstva, poslovni korisnici i korisnici poljoprivrednih priključaka | 0,27 |
| 4. | Općina Nerežišća | Kućanstva i poslovni korisnici | 0,27 |
| 5. | Općina Postira | Kućanstva i poslovni korisnici | 0,27 |
| 6. | Općina Pučišća | Kućanstva i korisnici poljoprivrednih priključaka | 0,20 |
| Poslovni korisnici | 0,40 |
| 7. | Općina Selca | Kućanstva, poslovni korisnici i korisnici poljoprivrednih priključaka | 0,27 |
| 8. | Općina Sutivan | Kućanstva, poslovni korisnici i korisnici poljoprivrednih priključaka | 0,33 |

Kategorije obveznika naknade za razvoj, u smislu ove Odluke, su kućanstva, poslovni korisnici i korisnici poljoprivrednih priključaka.

Značenje izraza kućanstva, poslovni korisnici i korisnici poljoprivrednih priključaka propisano je Uredbom o metodologiji za određivanje cijena vodnih usluga (»Narodne novine«, broj 70/23).

U smislu ove odluke poslovni korisnik nije korisnik poljoprivrednog priključka.

VII.

Naknada za razvoj iz ove Odluke obračunava se i naplaćuje putem računa za vodnu uslugu, u kojem je posebno iskazana.

Naknada za razvoj plaća se u rokovima dospijeća računa za vodnu uslugu.

VIII.

Naknada za razvoj prihod je javnog isporučitelja vodne usluge i evidentira se na zasebnim pozicijama u poslovnim knjigama.

Prihodi od naknade za razvoj koriste se za financiranje gradnje komunalnih vodnih građevina sukladno Planu gradnje komunalno vodnih građevina za razdoblje 2025. – 2028. godine, a koji je objavljen na internetskoj stranici Vodovod Brač d.o.o.

IX.

Ova Odluka važi do 31. prosinca 2028.

X.

Ova Odluka stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Stupanjem na snagu ove Odluke prestaje važiti Odluka o naknadi za razvoj od 29. svibnja 2020. (»Narodne novine«, broj 70/2020).

Klasa: 003-02/25-01/00005
 Urbroj: 2181-11-5-03-25-00001
 Supetar, 20. svibnja 2025.

Predsjednik Skupštine
 Stjepan Kusanović, v. r.